As mens terugkyk – verloor jy spoed! | Kaperjolle
Die lewe gee nie sonder om te neem nie …
Kaperjolle, October 1, 2011
Verandering is nie altyd maklik nie …
Kaperjolle, December 16, 2011
Kaperjolle — December 31, 2011
Daarom wil ek nie terugkyk op 2011 nie want dit wat in 2011 gebeur het, is verby, nada, klaar, vergete, in argiewe – ‘n hoofstuk wat afgesluit moet word en vanaand, om middernag, met ‘n lekker glas sjampanje afgesluk gaan word.
Het ek nuwejaarsvoornemens? Nee wat, die goed hou nie lank by my nie. Ek sal maar die uitdagings pak soos hulle kom. Ek sien nie die nut daarin om myself met elstra stressors soos – ek gaan ophou rook of ek gaan gewig verloor of ek gaan gym toe of ek gaan vroegoggend stap – in 2012 in te stuur nie. Ek glo 2012 sal met sy eie probleme, hindernisse en stressors vorendag kom en ek gaan hom beslis nie voorspring nie.
Maar, 2012 kan ook baie opwinding inhou, nuwe mense, geleenthede, suksesse en vele meer. En dit is waaraan ek gaan vashou – die positiewe (my nie-betalende huurder sê juis ek het ‘n P-houding en ek is seker die P staan vir Positiewe) dinge wat op my wag. Dis waarna ek uitsien in 2012.
Ek wens vir almal vir wie ek ken (friends and foes) ‘n uitmuntende 2012!
Mag daar altyd vir jou ‘n skouer wees om op te huil,
‘n oor wat luister … en verstaan.
Mag daar altyd iemand wees wat hand uitsteek
om jou oor die lewe se hindernesse te help.
Mag daar altyd iemand wees wat saam met jou
jou laste dra.
En as daar nie iemand is om klippe uit jou pad te rol nie,
mag God se Engele jou dra dat jy nie jou
tone teen die klippe beseer nie.
Mag daar altyd iemand wees wat jou vertroos,
iemand wat jou bystaan,
iemand wat kan deel in jou hartseer,
iemand wat jou vreugde saam jou kan vier,
mag jy nooit eensaam wees en verstote voel.
Mag jy elke dag die skoonheid om jou raaksien.
Mag jy elke dag die musiek van die lewe om jou hoor.
Mag jy elke dag liefde om jou voel en ervaar.
Mag jy elke dag se warm geure inasem.
maar bowenal …
Bid ek, dat die Here jou mildelik en oorvloedig seën.
Next post Albert Einstein het gesê
Previous post Die 'stepping stones' in mens se lewe ...
2 Comments on "As mens terugkyk – verloor jy spoed!"
En mag die wind vir jou waai waar jy jou seile span en die son sag skyn waar jy jou wasgoed hang.
January 2, 2012 11:47 am
Baie dankie Attie!